CELEX: 32021R0479
Language: hu
Date: 2021-03-22 00:00:00
Title: A Tanács (EU) 2021/479 rendelete (2021. március 22.) a Mianmarral/Burmával szembeni korlátozó intézkedésekről szóló 401/2013/EU rendelet módosításáról

2021.3.22.   
               
               
                  HU
               
               
                  Az Európai Unió Hivatalos Lapja
               
               
                  LI 99/13
               
            
         A TANÁCS (EU) 2021/479 RENDELETE
         (2021. március 22.)
         a Mianmarral/Burmával szembeni korlátozó intézkedésekről szóló 401/2013/EU rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Mianmarral/Burmával szembeni korlátozó intézkedésekről szóló 2013/184/KKBP határozat módosításáról szóló, 2021. március 22-i (KKBP) 2021/482 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     A 401/2013/EU tanácsi rendelet (2) végrehajtja a 2013/184/KKBP határozatban (3) előírt intézkedéseket.
                  
               
                     (2)
                  
                  
                     A Tanács 2021. március 22-én elfogadta a (KKBP) 2021/482 határozatot, amellyel módosította a 2013/184/KKBP határozatot, beleértve annak címét. A határozat kiterjesztette a jegyzékbevételi kritériumokat is, hogy lehetővé váljon célzott korlátozó intézkedések alkalmazása olyan természetes és jogi személyekkel, szervezetekkel és szervekkel szemben, akik vagy amelyek tevékenységei aláássák a demokráciát és a jogállamiságot Mianmarban/Burmában, valamint olyan jogi személyekkel, szervezetekkel és szervekkel szemben, amelyek a mianmari fegyveres erők (Tatmadaw) tulajdonában vagy ellenőrzése alatt állnak, vagy amelyek bevételt generálnak, támogatást nyújtanak a mianmari fegyveres erők (Tatmadaw) számára, illetve hasznot húznak azokból, és ezáltal hozzájárulnak a demokráciát és a jogállamiságot aláásó tevékenységekhez vagy súlyos emberi jogi jogsértésekhez, illetve hasznot húznak azokból Mianmarban/Burmában.
                  
               
                     (3)
                  
                  
                     Uniós szintű szabályozás szükséges a (KKBP) 2021/482 határozatban meghatározott intézkedések végrehajtása érdekében, különösen a gazdasági szereplők által valamennyi tagállamban történő egységes alkalmazásuk biztosítása céljából.
                  
               
                     (4)
                  
                  
                     A 401/2013/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 401/2013/EU rendelet a következőképpen módosul:
            
                        1.
                     
                     
                        A cím helyébe a következő szöveg lép:
                        „A Tanács 401/2013/EU rendelete a mianmari/burmai helyzetre tekintettel hozott korlátozó intézkedésekről és a 194/2008/EK rendelet hatályon kívül helyezéséről”.
                     
                  
                        2.
                     
                     
                        A 4a. cikk (3) bekezdésének helyébe a következő szöveg lép:
                        
                           „(3)   A IV. melléklet a következőket tartalmazza:
                           
                                       a)
                                    
                                    
                                       a mianmari fegyveres erők (Tatmadaw), a mianmari rendőri erők és a határrendészeti erők kötelékébe tartozó, Mianmarban/Burmában elkövetett súlyos emberi jogi jogsértésekért felelős természetes személyek;
                                    
                                 
                                       b)
                                    
                                    
                                       olyan természetes és jogi személyek, szervezetek vagy szervek, akik vagy amelyek cselekményei, politikái vagy tevékenységei aláássák a demokráciát vagy a jogállamiságot Mianmarban/Burmában, vagy akik vagy amelyek közreműködnek a Mianmar/Burma békéjét, biztonságát vagy stabilitását fenyegető cselekményekben, vagy azokhoz támogatást nyújtanak;
                                    
                                 
                                       c)
                                    
                                    
                                       a mianmari fegyveres erők (Tatmadaw), a mianmari rendőri erők és a határrendészeti erők kötelékébe tartozó, a rászoruló polgároknak történő humanitárius segítségnyújtás akadályozásáért felelős természetes személyek;
                                    
                                 
                                       d)
                                    
                                    
                                       a mianmari fegyveres erők (Tatmadaw), a mianmari rendőri erők és a határrendészeti erők kötelékébe tartozó, az állítólagos súlyos emberi jogi jogsértések vagy visszaélések független kivizsgálásának akadályozásáért felelős természetes személyek;
                                    
                                 
                                       e)
                                    
                                    
                                       olyan jogi személyek, szervezetek vagy szervek, amelyek a mianmari fegyveres erők (Tatmadaw) tulajdonában vagy ellenőrzése alatt állnak, vagy amelyek bevételt generálnak, támogatást nyújtanak a mianmari fegyveres erők (Tatmadaw) számára, illetve hasznak húznak azokból;
                                    
                                 
                                       f)
                                    
                                    
                                       az a) – e) pontban említettekkel kapcsolatban álló természetes vagy jogi személyek, szervezetek vagy szervek.”;
                                    
                                 
                     
                  
                        3.
                     
                     
                        A rendelet a következő cikkel egészül ki:
                        
                           „4da. cikk
                           
                              (1)   A 4a. cikktől eltérve, a tagállamok illetékes hatóságai – az általuk megfelelőnek ítélt feltételekkel – engedélyezhetik bizonyos befagyasztott pénzeszközök vagy gazdasági erőforrások felszabadítását, vagy bizonyos befagyasztott pénzeszközök vagy gazdasági erőforrások rendelkezésre bocsátását, miután megállapították, hogy az ilyen pénzeszközök vagy gazdasági erőforrások biztosítása humanitárius célokból – így például a segítség, többek között orvosi felszerelések és élelmiszerek nyújtása vagy a segítségnyújtás megkönnyítése céljából –, a humanitárius dolgozók szállítása és a kapcsolódó segítségnyújtás céljából, vagy a Mianmarból/Burmából történő evakuációk céljából szükséges.
                           
                           
                              (2)   Az érintett tagállam az (1) bekezdés alapján megadott minden engedélyről az engedély megadását követő négy héten belül tájékoztatja a többi tagállamot és a Bizottságot.”
                           
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  Lásd e Hivatalos Lap 37. oldalát.
         
            (2)  A Tanács 401/2013/EU rendelete (2013. május 2.) a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről (HL L 121., 2013.5.3., 1. o.).
         
            (3)  A Tanács 2013/184/KKBP határozata (2013. április 22.) a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről (HL L 111., 2013.4.23., 75. o.).